**Asikkalan kunnan lausunto Liikenne- ja viestintäministeriölle yksityistielakiluonnoksesta**

 Kehittämislautakunta toteaa lausuntonaan Liikenne- ja vies­tin­tä­mi­nis­te­riöl­le hallituksen esityksestä eduskunnalle uudesta yk­si­tyis­tie­lais­ta seuraavaa: Kunnan kannalta on vain hyvä, kun sen ei tarvitse puut­tua tiekuntien riitoihin ja kuntien ei kannata ylläpitää kunnan omaa neuvontapalvelua, jos sellainen tulee maakunnan yl­lä­pi­tä­mäk­si, oli sen nimi sovitteluelin tai maakunnan tielautakunta.

 Muutoksenhaku tulee jatkossa maksamaan, kun maaoikeudessa hä­viä­jä maksaa myös vastapuolen kulut, tosin se voi tulla kalliiksi myös tiekunnille, jos ne ovat tehneet lainvastaisia päätöksiä. Pe­rus­te­luis­sa­han pidettiin vielä 12 000 euron kuluja kohtuullisina yhtä oi­keus­jut­tua kohden, joten lainvastaista toimintaa harjoittava tiekunta voi aiheuttaa osakkailleen runsaasti lisäkuluja.

 Johtojen sijoittelussa tiealueella voi tulla ongelmia, kun tiealueen reu­nat ovat nykyisellään ” veteen piirrettyjä”, jos johdot meneekin ul­ko­puo­lel­le tiealuetta tai jos vedetään avojohto, jää sen reu­na­vai­ku­tus rasitetun kiinteistön kontolle.

 Tiekuntien omat säännöt on tarpeettomia, koska sitä var­ten­han on laki olemassa, jonka puitteissa pitää pystyä toimimaan. Jos tie­kun­nat alkavat tekemään omia sääntöjään, voi syntyä sekavia ti­lan­tei­ta siitä, mitä laki sanoo asiasta ja mitä tiekunnan omat sään­nöt.

 Tiekuntien yhdistäminen tulisi tehdä vain tietoimituksissa asiaan liit­ty­vien pysyvien rekisteröintien yms. varmistamiseksi, ettei yhdistetä ns. omia ja sopimusteitä, joille ei ole koskaan pysyviä tierasitteita perustettu.